Radio Pretoria op pad na hofsaal | Die Vryburger
Radio Pretoria op pad na hofsaal
April 22, 2013 - Nuus - 6 comments
Radio Pretoria se Hoofuitvoerende beampte, Willie Spies, het by die multikulturele Suid-Afrikaanse burgerlike organisasie,Afriforum , R100,000 gekry om die hofsaak te help finansier wat handel oor die onwettige herleistasies wat in gebruik is.
Dié hofgeding is nog 'n terugslag vir die Radio onder leiding van sy nuwe bestuur.
Radio Pretoria het in die afgelope jaar die "omstrede" uitsendings onnodig prominent na vore gebring deur advertensies uit te saai wat die ongelisensieerde herleistasies se frekwensies aangedui het.
Die Uitsaai owerheid vereis dat herleistasies gelisensieer moet wees en oor die vermoë moet beskik om self uit te saai. Van al die herleistasies is dit slegs die Ermelo herleistasie wat aan die vereistes voldoen.
Dit het bekend geword dat die Radio moes besnoei aan personeel en kantoorruimte weens sy verswakte finansiële posisie te midde van ruim finansiële bydraes wat deur die multikulturele vakbond, Solidariteit, en sy verwante burgerlike organisasie, Afriforum gemaak is.
Beide instansies het tans 'n besondere noue verbintenis met die radiostasie.
6 thoughts on "Radio Pretoria op pad na hofsaal"
Paul Kirsten April 24, 2013 at 7:37 am
Dis reg Soliforum, lekker kry vir julle al die moeilikheid wat na julle kant toe kom. Julle wou mos die radiostasie steel met die hulp van verraaier direkteure van die ou Radio Pretoria. Die foksterrier het nou die bus gevang en nou begin die uitlaatpyp sy bek brand. Miskien moes julle lankal geluister het en vir DA Marnitz jare terug al weggejaag het, maar nee, julle was te slim en nou is die domroeper se vernietigingswerk besig om die hele organisasie ten gronde te laat gaan.
Gerrie Venter April 24, 2013 at 8:51 am
Solidariteit en Afriforum se verbintenis met radio Pretoria kwel my nie so erg as die twee eersgenoemde organisasies se verbintenis met F.W. de Klerk en Media 24 nie. Dis maar beter as die stasie maar verdwyn as wat hy 'n verraderlike rol teenoor Afrikaners speel.
DuP du Plessis April 24, 2013 at 2:57 pm
Toevallig vanoggend 'n onderhoud oor RP gehoor met een of ander segsman van die ATKV oor onderwys, aan die aksent en die uitsprake moes ek die afleiding maak dat hy 'n Afrikaanse vanuit die Kaap is.
Noudat die RP, AKB en die ATKV mekaar gevind het rondom die Groot Trek-herdenking, wonder ek maar net hoe lank dit die Broeders gaan neem om RP en Radio Sonder Mense te laat saamsmelt.
Bertus Beyers April 25, 2013 at 8:39 am
So is julle nou vir OKOSA en teen Radio Pretoria?
DewaldS April 25, 2013 at 8:55 am
Die dag toe ek gehoor het dat Soliforum Radio Pretoria oorgeneem het, was 'n hartseer dag en ek het daardie dag my geliefde radio-stasie gegroet. En ek het die bittereinders (o.a. Clem de Klerk en ds Mossie VdB) vir oulaas gesalueer vir hulle moedige poging.
Soliforum het gesien dat die Radio Pta/VVK kombinasie gevaarlik is vir hulle multi-kulti planne waar hulle ons 'enigste redding' is. Soliforum het maar net 'n geleentheid gesien om geld te maak uit die Afrikaner se verknorsing en hulle het dit nie in hulle broekspype om 'n eervolle stryd te stry onge-ag die uitslag nie. Willie Spies het ons mense (wat Radio Pretoria fisies met ons lewens opgepas het) meer as een keer 'regse malletjies' genoem. Hy kan nou maar die stryd teen die regime op sy slim-woordjies manier probeer.
Ek sal self nie finansieel of andersins bydrae tot die stryd nie – ons kan nie eintlik bekostig om nogmaals adders aan die eie boesem te troetel nie.